સવારે ગૃહમાં પહોંચેલા અમિત શાહને સીએમ વિજય રૂપાણી અને જીતુ વાઘાણી ગૃહમાં લઈને આવ્યા હતા. તેઓ પ્રથમ રોમાં એનસીપીના નેતા બોસ્કી પાસે બેઠા હતા. વિધાનસભા ગૃહમાં અમિત શાહે લગભગ 40 મિનિટ સુધી સંબોધન કર્યું હતું. જેમાં તેમણે ગુજરાતના વિકાસ અને નરેન્દ્ર મોદીના શાસનની ખૂબ જ પ્રસંશા કરી હતી. હવે અમિત શાહ કમલમ ખાતે ભાજપના પ્રદેશ નેતાઓ સાથે એક બેઠક કરશે. બેઠક પછી સાંજે પ્રદેશ પ્રમુખ જીતુ ભાઈ વાઘાણી દ્વારા આયોજીત ડિનરમાં હાજરી આપીશે. આવતી કાલે અમિત શાહ દિલ્હી જવા રવાના થશે.